એલિસ ઇન ચેઇન્સ ટૂંક સમયમાં જ તે લેબલ માટે મહત્વનું બેન્ડ બની ગયું. જુલાઈ 1990માં તેમણે બેન્ડનું પ્રથમ સત્તાવાર રેકોર્ડિંગ, પ્રમોશનલ ઇપી "વી ડાઇ યંગ" બહાર પાડ્યું. ઇપીનું મુખ્ય ગીત “વી ડાઇ યંગ”ને મેટલ રેડિયો ઉપર હિટ રહ્યું હતું. તેની સફળતા બાદ લેબલે નિર્માતા ડેવ જર્ડન સાથે મળીને એલિસ ઇન ચેઇન્સના પ્રથમ આલ્બમનું નિર્માણકાર્ય હાથમાં લીધું. કેન્ટ્રેલ એવી ટિપ્પણી કરી હતી કે તે આલ્બમ "મૂડી ઓરા" (ગમગીની તરફ લઈ જનારો) હતો, જે "સિએટલના ચિંતનશીલ વાતાવરણ અને અનુભૂતિનું સીધું પરિણામ હતું".

"ફેસલિફ્ટ" આલ્બમ 21 ઓગસ્ટ, 1990માં રિલીઝ થયો અને 1991ના ઊનાળામાં "બિલબોર્ડ 200" ની યાદીમાં તેને 42મો ક્રમ મળ્યો. "ફેસલિફટ" ને જોકે તાત્કાલિક સફળતા નહોતી મળી. એમટીવીએ “મેન ઇન ધ બોક્સ”નું રોજિંદા ધોરણે નિયમિત પ્રસારણ ચાલુ ન કર્યું ત્યાં સુધી રિલીઝ થયાના પ્રથમ છ મહિનામાં તેની 40,000થી પણ ઓછી નકલો વેચાઈ હતી. મેઇનસ્ટ્રીમ રોક ચાર્ટસની યાદીમાં તેનું સિંગલ 18મા ક્રમે આવ્યા પછી આલ્બમ પછીનું સિંગલ, “સી ઓફ સોરો” 27મા ક્રમે પહોંચ્યું, અને છ સપ્તાહમાં અમેરિકામાં "ફેસલિફ્ટ" ની 4,00,000 નકલો વેચાઈ. આલ્બમને વિવેચકો તરફથી પણ સારો પ્રતિસાદ સાંપડ્યો. ઓલ મ્યુઝિકના સ્ટિવ હુવેએ "ફેસલિફ્ટ" ને ગ્રન્જ અને વૈકલ્પિક રોક માટે ઓડિયન્સ ઊભું કરનારી સૌથી અગત્યની રેકોર્ડ પૈકીની એક ગણાવી.

રેકોર્ડિંગ ઇન્ડસ્ટ્રી એસોસિએશન ઓફ અમેરિકાએ "ફેસલિફ્ટ" આલ્બમને ગોલ્ડથી પ્રમાણિત કર્યું. 1990ના અંત સુધી બેન્ડ તેના ઓડિયન્સ સાથે હજી મેળ બેસાડી રહ્યું હતું, તે દરમિયાન ઇગી પોપ, વાન હેલેન, પોઇઝન, અને એક્સ્ટ્રિમ જેવા કલાકારો ઊભરી રહ્યા હતા. 1991ના પ્રારંભમાં ક્લેશ ઓફ ધ ટાઇટન્સની એન્થ્રેક્સ, મેગાડેથ અને સ્લેયર વચ્ચેની સ્પર્ધા માટે તેણે પોતાનું પ્રથમ સ્થાન ખાલી કરી આપ્યું. 
1992ના ગ્રેમી એવોર્ડમાં બેસ્ટ હાર્ડ રોક પર્ફોર્મન્સની કેટેગરીમાં એલિસ ઇન ચેઇન્સનું “મેન ઇન ધ બોક્સ” માટે નામાંકન થયું હતું, પરંતુ આ એવોર્ડ વાન હેલેનને તેમના 1991ના “"ફોર અનલોફૂલ કાર્નલ નોલેજ" ” માટે મળ્યો.
ટૂર બાદ એલિસ ઇન ચેઇન્સે સ્ટુડિયોમાં તેના આગામી આલ્બમ માટે ડેમો રેકોર્ડ કરવાની કામગીરી હાથ ધરી, પરંતુ તેના બદલે પાંચ એકોસ્ટિક ગીતો રેકોર્ડ કર્યા. સ્ટુડિયોમાં હતા તે દરમિયાન ડ્રમર સિન કિનીને “"સેપ" નામનું ઇપી બનાવવાનું” સપનું આવ્યું હતું. બેન્ડે નિયતિથી વિપરિત નહીં જવાનો નિર્ણય કર્યો અને 21 માર્ચ, 1992ના રોજ એલિસ ઇન ચેઇન્સે તેનું બીજું ઇપી "સેપ" રિલીઝ કર્યું. નિર્વાણનું "નેવરમાઇન્ડ" "બિલબોર્ડ" 200ની યાદીમાં ટોચ પર હતું, તે સમયે ઇપી રિલીઝ થયું, જેના પરિણામે સિએટલ સ્થિત બેન્ડ્સ અને ગ્રન્જ મ્યુઝિકની લોકપ્રિયતા વધતી ચાલી. "સેપ" ને ટૂંક સમયમાં જ ગોલ્ડથી પ્રમાણિત કરવામાં આવ્યું. ઇપીમાં હાર્ટ બેન્ડની એન વિલ્સને પણ કંઠ આપ્યો હતો. "બ્રધર", "એમ આઇ ઇનસાઇડ" અને "લવ સોંગ"ના કોરસમાં તે સ્ટેલી અને કેન્ટ્રેલ સાથે જોડાઇ હતી. ઇપીમાં મડહનીના માર્ક આર્મ અને સાઉન્ડગાર્ડનના ક્રિસ કોર્નેલને પણ સામેલ કરાયા હતા, જેઓ “રાઇટ ટર્ન” ગીતમાં સાથે દેખાયા હતા. ગીતની લાઇનર નોટ્સમાં “એલિસ મડગાર્ડન”ને ક્રેડિટ અપાઈ હતી. 1992માં કેમેરોન ક્રોની ફિલ્મ "સિંગલ્સ" માં એલિસ ઇન ચેઇન્સ બેન્ડ "બાર બેન્ડ" તરીકે જોવા મળ્યું હતું. ફિલ્મના સાઉન્ડટ્રેકમાં બેન્ડે "વૂડ?" નામના ગીતમાં પણ પ્રદાન આપ્યું હતું. જે ફિલ્મનો સાઉન્ડટ્રેક હતો અને તેના વિડીયોએ 1993ના એમટીવી મ્યુઝિક એવોર્ડસનો બેસ્ટ વિડીયો ફ્રોમ અ ફિલ્મનો એવોર્ડ જીત્યો હતો.

રચના (૧૯૮૬-૮૯)
"જાર ઓફ ફ્લાઇઝ" (૧૯૯૩-૯૪)
પુરસ્કારો અને નામાંકનો
"ફેસલિફ્ટ" અને "સેપ" (૧૯૯૦-૯૨)